ეთოლოგია

ეთოლოგია — ჩხოლარეფიშ რჯებაშ მენცარული დო ობიექტივისტური, თარო ფოკუსირაფილი რე ორთაშობურ პიჯალეფს რჯებაშა დო რჯება ისხუნუაფუ მუჭოთ ევოლუციურო მოძინელი მუშობურა. ბიჰევიორიზმი ხოლო დჷთმიგურუანს ჩხოლარეფიშ რჯებას, მარა უთარაშო ლაბორატორიულ კონტექსტის, ევოლუციურ მერჩქვანელობაშა გიშაკერზაფილი ხვილაფაშ მეჩამაშ უმუშო. ისტორიაშ გოძვენას ჩხოლარეფიშ რჯებას მიარე ორთაშმორაგადე დჷთმიგურუანდჷ. ეთოლოგიაშ ოსხირეფი ჩარლზ დარვინიშ ნახანდეფს დო XIX-XX ოშწანურეფიშ ამერიკალი დო გერმანალი ორნიტოლოგეფიშ ნახანდეფს რე. ეთოლოგიაშ თეხანური დისციპლინაშ გჷმოქიმინუაშ პერიოდო 1930-იანი წანეფი მირჩქინუაფუ ნიდერლანდარი ბიოლოგიშ, ნიკოლას ტინბერგენიშ ნახანდეფით, თაშნეშე ფიზიოლოგიაშ დო მედიცინაშ დარგის, 1973 წანაშ ნობელიშ პრემიაშ ლაურეატეფიშ კონრად ლორენციშ დო კარლ ფონ ფრიშიშ ნახანდეფი. ეთოლოგია ლაბორატორიული დო ოველე მენცარობაშ კომბინაცია რე დო მეჭედა რსხუ უღუ შხვა დისციპლინეფწკჷმა, მუჭოთ რე ნეიროანატომია, ეკოლოგია დო ევოლუციური ბიოლოგია. მუჭოთ წესი, ეთოლოგეფი დოინტერესაფილი რე ორჯებე პროცესეფით, ვიდრე ცხოველთა ჯგუფებით დო შხირას ართი სახეშ რჯებაშ დჷთმიგურუანს, მუჭოთ რე აგრესია, კამუფლაჟი დო შხვა.

ეთოლოგია
ტერმინი ეთოლოგია (Ethology) მოურს ბერძენული ზიტყვეფშე: ethos, ნამუთ „მუშობურას“ შანენს დო logia, ნამუთ დოგურაფას შანენს. ტერმინიშ პოპულარიზაცია მერსხილი რე ამერიკალი მირმეკოლოგიშ, უილიამ მორტონ უაილირიშ ჯოხოწკჷმა.
სქოლიო

კატეგორია:ეთოლოგია
კატეგორია:ზოოლოგიური მენცარობეფი